LidanRubinov/Halacha-QA huggingface dataset:
שאלה: לימוד תורה: אני בת 16 ולומדת באולפנה. אני לומדת תורה במסגרת הלימודים וקיבלתי על עצמי לימוד פרשת שבוע בכל שבת ולימוד יומי קצר אך אני מרגישה שבכל זאת אני לא לומדת מספיק. אני לא יודעת כמה נשים צריכות ללמוד אבל ברור לי שאני רוצה יותר ממה שאני עושה כרגע. מעבר לבעיית חוסר הזמן (אני מאוד עמוסה מבחינה לימודית וגם בסניף), אני פשוט לא יודעת מאיפה להתחיל! אני לא מבינה כ"כ בתחום ואני לא יודעת איזה לימוד מתאים בשבילי. אני ממש אשמח לקבל המלצות ללימוד. ויישר כח!!
תשובה: לך. את מציינת "אני לא יודעת כמה נשים צריכות ללמוד", ומציינת שאת רוצה ללמוד יותר. מצויין. מצוות "תלמוד תורה" הינה מצווה בה חייבים רק גברים. אבל יש להבין מהי המצווה בה חייבים רק הגברים. רוב האנשים מבינים קביעה זו בטעות. ראשית, כדי לדעת באיזו מצוות את חייבת ואילו לא- את צריכה ללמוד זאת. אחרת איך תדעי? עלייך לדעת איך לקיים את המצוות: אילו מלאכות אסורות בשבת? איך עושים הבדלה במוצאי שבת "חזון"? לשם כך עלייך ללמוד, אחרת- איך תדעי? את חייבת במצוות האמונה, האם את יודעת בדיוק במה אנו מאמינים? גם את זה עלייך לברר. ואם נתחיל להמשיך לבדוק, תראי שבאמת את צריכה ללמוד המון. אינני יודע מה נטיות ליבך, ואיך את אוהבת ללמוד, אני יכול להציע לך את שיטת הלימוד היומי, המבוססת על הרעיון שאם לומדים בכל יום קצת, ובמיוחד אם לומדים קצת בכמה נושאים, אבל מקפידים על לימוד כל יום, כל יום בהתמדה- מגיעים לכמות גדולה מאד של ידע. אז נניח שתקבעי לעצמך שאת לומדת בכל יום פירוש מסויים, או כמה פירושים על פסוק אחד, מפרשת השבוע שנקרא בשבת שבסוף אותו שבוע. (אני ממליץ לך להכנס לאת של "גליונות נחמה" (לייבוביץ ), שם את יכולה למצוא פירושים נפלאים של פרשנינו הקלאסיים, לצד פרשנים מתקופתנו, עם שאלות עיון המכוונות להבנת הפסוקים. תקבעי לעצמך שאת קוראת בכל יום פרק תנ"ך, החל מספר יהושע פרק א, (תוך חיפוש פירוש למילים שאת לא מבינה). ותקבעי לעצמך שבכל יום את לומדת הלכה אחת (מן ההלכות שאת מחוייבת בהן, כמו נטילת ידיים בבוקר, ברכת "אשר יצר" וכו, אך לא הלכות ציצית ותפילין) מתוך ספר "שולחן ערוך", אולי אפילו עם הערות "משנה ברורה". ודבר נוסף- קריאה בספרי האמונה שהודפסו בדורנו (ב"ראש יהודי" יש סדרת ספרים נפלאים, בכריכה רכה, ביאור של תורת הרב קוק)- דף או שני דפים ליום. תבחרי מתוך מה שהצעתי לך, או את כל מה שהצעתי לך, זה מעט, וניתן לעמוד בזה, אבל תגלי מהר מאד כמה זה נותן. המון!!! מאחל לך הצלחה.
שאלה: סודות ושקרים: בעלי כל הזמן מוחק את ההיסטוריה באינטרנט במשרד שהוא עובד, (טוען שלא נכנס לאתרים מלוכלכים) ובכלל הוא משקר הרבה ומסתיר ממני הרבה דברים, מה לעשות? האם יש דרך לעקוב לשים תוכנת מעקב או משהו כזה?
תשובה: ב"ה, לא צריך לבלוש אחריו, צריך לבנות או לשקם יחסי אמון, אשמח לעזור בפלפון 052-7710491, דני ארגמן
שאלה: נס: האם הרב שמע על סורים שניסו להיכנס לארץ לפני כמה שבועות וטענו שלא נכנסו מכיוון שראו יד גדולה שעוצרת אותם? אם כן אשמח לשמוע את הסיפור.
תשובה: לא, לא שמעתי את הסיפור הזה.
שאלה: דייט ראשון בתשעת הימים: כבוד הרב רציתי לדעת אם מבחינה הלכתית זה ר לצאת עם בחור לדייט ראשון בתשעת הימים או שעדיף לדחות את זה ולחכות שתשעת הימים ייגמרו ואז לצאת בפעם הראשונה?
תשובה: ב"ה, אפשר. בהצלחה. דני ארגמן
שאלה: שמיעת מוזיקה בתשעת הימים: הרב, אני מאוד אוהבת לשמוע מוזיקה וכל סגנון מוזיקה בזמנו.(למשל: שירי שבת ביום שישי) רציתי לשאול האם מותר לשמוע שירים שקטים בתשעת הימים? שכשאני שומעת אותם, הם מאוד מזכירים לי את חורבן בית המקדש. (למשל: מוריה) וחודש טוב, ושבעז"ה נזכה לראות את בית המקדש מול עינינו בקרוב ממש.
תשובה: שירים עצובים בנושא החורבן או שירים עצובים המעוררים ליראת שמים, מותר
שאלה: ביקור בקברות צדיקים: האם מותר לי לבקר בקברות צדיקים כשאני כדרך הנשים
תשובה: כשאין דימום, מותר. גם אם לא טבלת עדיין
שאלה: האם הדבר נחשב גזל?: בס ד לפני 3 שנים הייתי צורב לחברים משחקי מחשב בדיסקים ומקבל על כך שכר, המשחקים שצרבתי לא היו שלי, הם של חברות של משחקים (של גויים) וכפי שהבנתי שמותר להוריד משחקים או סרטים של גויים מהאינטרנט כי זה גזל מגוי שאינו יודע על כך. בכל מקרה, העמל שעשיתי בכל העניין הזה הוא שיצרתי (אני לא חברה) מן תוכנה שמתקינה את המשחק (המשחק בא בשני דיסקים), על יצירת התקנה זו השקעתי זמן. האם הדבר נחשב שגזלתי את החברים שלי ואני צריך להחזיר את הכסף או לא? ואם כן אם הם יסלחו לי על כך זה לא יחשב גזל?
תשובה: לא יודע מהיכן הבנת זאת, גזל הגוי אסור גם אם הוא אינו יודע!! את חבריך לא גזלת אלא את הגוי את השכר שהרווחת עליך להעביר לבעלי חברות הדיסקים.
שאלה: גיור: האם אפשרי לאדם שאיננו אזרח ישראל לעבור גיור בישראל? אם כן, מה עליו לעשות ולאן עליו לפנות?
תשובה: בלתי אפשרי, בכל מקרה ניתן לברר במערך הגיור
שאלה: מדרשה או לימודים: אני מאוד רוצה לעשות שנת מדרשה אבל ההורים שלי חושבים שזה בזבוז זמן ורוצים שאתחיל ללמוד לתואר. המדרשה הספציפית שאני רוצה לא משלבת לימודים אקדמאיים ואני ממש רוצה ללמוד במדרשה הזאת.ההורים לא מבינים את הרצון שיש ללמוד במדרשה, אבל יכול להיות שמצד שני הם צודקים? אשמח לעצה או לכל דבר שיוכל לעזור.
תשובה: ודאי שלימוד תורה הוא דבר משמעותי. אם את לא מוכנה לוותר על המדרשה שבחרת ולמצוא מדרשה שמשלבת לימודים אז לכי על זה. כל זה בתנאי שברור לך שאת הולכת להשקיע וללמוד ולנצל כל רגע. אם לא נראה לך שאת מסוגלת ללמוד ברצינות לשמה אז כנראה שההורים שלך צודקים.
שאלה: שם לבת: אני צפוייה ללדת ב"ה בראש השנה, אנחנו מתלבטים מאוד בין השם נועם (עם ו או בלי?)לבין השם שקד. אשמח לדעת לאיזה שם יש משמעות חזקה יותר? איזה שם יותר מומלץ? האם יש שמות לבנות שקשורים לראש השנה? ב ו אורטל.
תשובה: א. עדיף שקד. ב. כאשר התינוק נולד יש רוח הקודש מיוחדת להורים שרואים אותו, ולכן כדאי לחכות עם קביעת השם עד שתראו אותה אחרי הלידה. שיהיה במזל טוב!
שאלה: תשעת הימים: הרב, 1. ברוך ה סיימתי מסכת ורציתי לדעת האם מותר לי לעשות סיום אט שאני חייב לחכות לאחרי תשעת הימים? 2. האם מותר לקנות חולצות בתשעת הימים וללבוש אותם רק אחרי תשעה באב?
תשובה: א. א"צ לדחות. ב. לדחות לאחר ט באב.
שאלה: קניית מדיח דחופה בתשעת הימים: הרב! אני בשמירת הריון קפדנית מאוד.אסור לי לזוז מהמיטה ומדי פעם מתאשפזת עקב היפרדות קרומים והמטומה ברחם עם דימומים.כבר חמישה שבועות.יש לנו שלושה קטנים:תאומים בני - ופעוט בן. מיותר לציין את המצב הלא פשוט בבית.כשאמא מושבתת כליל.בעלי הצדיק.באמת השם יברך אותו משתדל לעשות הכללללל.הוא מתפעל את כל הבית על כל המשמע מכך ובנוסף.לומד,שנת סטאז ועובד.אימי מגיעה פעם בשבוע לעזור ככל יכולתה.ועכשיו לשאלה במסגרת כל האירגונים שבעלי עושה לבד הוא צריך לשטוף.כל יום שני כיורים עמוסים כל יום.אין לנו מדיח.כי לא יכולנו כלכלית וטכנית זה דורש התארגנות.אך בצר לנו.החלטנו לקחת הלוואה כי זה טרוף הזמן שזה דורש.הוא בקושי ישן עם כל העומס.וגם היום התברר לנו שטכנית נוכל להתקין את המדיח.אך אלו ימיי מספד והאם במצבנו מותר לנו לקנות ולהתקין את המדיח??? אשמח לתשובתך המהירה. בשורות טובות ונזכה בשוב השם ציון ובבניין בית.השם במהרה בימנו.
תשובה: במקרה כזה, מותר. יה"ר שתהיה לכם סיעתא דשמיא וברכה כלכלית ורוחנית. חיזקו ואימצו
שאלה: גילוח שערות בגוף הגבר:! פעמים רבות אני שואל את עצמי וחברים שאולים אותי בתור אדם דתי ומאמין האם מותר לגלח את שערות ערווה ממניעים כאלו ואחרים כגון: היגיינה, נוחות וכו. אני אשמח לקבל תשובה! כבוד הרב
תשובה: אם חברים היו שואלים אותי שאלה כזאת הייתי אומר להם את האמת: "הנושא לא מעסיק אותי. הראש שלי נמצא במקומות אחרים. בואו נדבר על עניינים יותר מעניינים, יותר חשובים: איך לעשות טוב בעולם, איך להרגיש משמעות בחיים." צר לי לומר לך שעצם השאלה מעיד על עניין מופרז בגופניות ובחושניות. יהודי מאמין רואה את הגוף כטפל ואת הנשמה כעיקר. לכן מלבד מצבים בריאותיים, אין מקום להתעסק עם הגוף יותר מדי. לגופה של השאלה עיין
שאלה: מעשר כספים: עד לפני 4 חודשים הייתי בישיבה וקיבלתי מאבי 200 שקלים כל חודש וע"פ שאלת רב הובהר לי שמהם אני לא צריך לעשר. התגייסתי לפני 4 חודשים בשעה טובה,וכרגע אני מקבל בנוסף ל200 שקלים גם משכורת צבאית. המשוכרת השתנתה מחודש לחודש בהתאם לכמות הימים שהייתי ההכשרה שעברתי, כיום אני מקבלת משכורת של לוחם מן המניין. האם אני צריך להפריש? באיזו דרך לחשב?
תשובה: למיטב הבנתי עליך להפריש גם מדמי הכיס שאתה מקבל מאביך וגם מהמשכורת הצבאית. תעשה חישוב בכל סוף חודש בנפרד. כמה כסף קבלת בחודש הזה: דמי כיס מההורים ביחד עם המשכורת החודשית של החודש הזה. מהסכום הזה אתה מפריש עשרה אחוז. עיין בתשובה מורחבת בנושא
שאלה: זכות טיעון לנחש בגן עדן: האם ניתנה זכות טיעון לנחש בגן עדן לאחר החטא של אכילת פרי עץ הדעת? כלומר, האם ניתנה לו האפשרות להסביר מדוע החטיא את האישה שכנע אותה? (לאדם ניתנה זכות הטיעון כשהקב"ה שאל אותו "איכה" - והרי הקב"ה וודאי ידע היכן הוא, אלא שרצה לפתוח עמו בדברים כדי שיסביר מה עשה ויטען לגרסתו.) אם לא ניתנה לנחש האפשרות להשמיע את גרסתו (סליחה שאינני מוצאת את המילים הנכונות לתאר זאת.), מדוע לא ניתנה לו זכות הטיעון? עידית
תשובה: את שאלתך שאל כבר רש"י, והוא הוסיף על דבריך והראה שהיתה לנחש טענה חזקה מאוד להגן על עצמו. (רש"י בראשית ג  יד)  כי עשית זאת  - מכאן שאין מהפכים בזכותו של מסית, שאילו שאלו למה עשית זאת, היה לו להשיב דברי הרב ודברי התלמיד דברי מי שומעין: רש"י גם משיב לטענתך ומסביר שיש מעמד מיוחד למי שמסית (משדל אחרים לעשות עבירה). את הנושא הזה מסביר ומפרט הרמב"ם בדיני  מסית   משנה תורה  הלכות  עבודת כוכבים  פרק ה הלכות ג - ד: "ואין המסיח צריך התראה. ואסור למוסת לאהוב את המסית שנאמר  לא תאבה לו, ולפי שנאמר בשונא  עזוב תעזוב עמו  יכול אתה עוזב לזה תלמוד לומר  ולא תשמע אליו, ולפי שנאמר  ולא תעמוד על דם רעך  יכול אי אתה עומד על דמו של זה תלמוד לומר  ולא תחוס עינך, ואסור למוסת ללמד עליו זכות שנאמר  ולא תחמול, ואם ידע לו חובה אינו רשאי לשתוק ממנה שנאמר  ולא תכסה עליו.
שאלה: אסלה בשבת, העברת הצרכים מרשות לרשות: האם אין בעיה באסלה בשבת מצד טלטול שהרי כאשר אדם מוריד את המים הצרכים עוברים מרשות הרבים לרשות היחיד
תשובה: התכוונת מרשות היחיד לרשות הרבים, וגם זה אינו נכון שהרי הם נשפכים מיד לביוב שהוא רשות היחיד בפני עצמו שכן הוא בעומק י  ורחב ד  על ד, וגם אם יש בו מקום מועט מד  הרי זה מקום פטור. בנוסף בימינו לרוב הפוסקים אין דין רה"ר ברוב המקומות שכן פוסקים כרוב הראשונים שהצריכו ס  ריבוא ולא רק 16 אמה כדי ליצור רה"ר. אלא הכל כרמלית מוקפת בעירוב, ואין בזה בעיה גם אם נדון את הצינור ככרמלית.
שאלה: יחסים: שאלתי: אני יודע שלפי ההלכה קיים איסור נגיעה. אם כן יכול להיווצר מצב שבו בני הזוג אכן מכירים את אישיותם אחד של השנייה בצורה טובה ומעמיקה, אבל ייתכן שאינם משלימים זה את זה מבחינה מינית. דבר שאי אפשר לדעת אותו עד החתונה ואחרי החתונה כבר אין מה לעשות. אשמח לתשובה.
תשובה: כשיש אתגר עוברים אותו יחד בהתאמצות הדדית, ואם צריך נעזרים באנשי מקצוע יראי שמים. זהו אינו שיקול להתיר נגיעה וקרבה לפני החתונה.
שאלה: כשרות דגים: כב הרב האם ניתן לאכול דג מסוג פילה שיבוט פסיפי, המיוצר בסין וניתן לו הכשר על ידי הבד"צ מחזיקי הדת בא"י? אם אינו כשר, מה לעשות בדג כזה שכבר קניתי?
תשובה: ניתן להשתמש בדג זה, יש לבדוק עם הרב רווח לגבי הימצאות של חרקי אניסקיס.
שאלה: מרק בסיר לא בן יומו: הרב. מרק פרווה שבושל בסיר בשרי לא בן יומו,ולאחר מכן נמזג ע י מצקת חלבית לצלחת חלבית. מה יהיה דינם של המצקת והצלחת?
תשובה: הכל כשר, כמובן בדיעבד
שאלה: התעמלות בחברת בנות: שאלתי היא: מהי מידת האיסור להתאמן בספורט ( אתלטיקה ) ביחד עם בנים ובנות אחרות, לאו דווקא ביחד ממש, אבל בכל מצב אני יראה את הבנות כשהם לא כל כך צנועות? חשוב לי לציין שאין אפשרות להתאמן במקום אחר נפרד, וזו האפשרות היחידה שתהיה לי להתאמן עם מאמנים מוסמכים שיעזרו לי להתקדם.
תשובה: אתה מעיד שתביט בנשים לא צנועות המתעמלות בגופן קרוב אליך, אם כן יש להתרחק מכך גם על חשבון הכושר הגופני שלך בהצלחה
שאלה: טהרה: לרב האם צבע ברוק (שאריות מאכל או דם) שהתגלו מיד לאחר הטבילה, מצריכים את האישה לטבול שוב? הטבילה הייתה אתמול.
תשובה: לך לא הבנתי את השאלה - בבקשה תתקשרי אלי הביתה הערב ותסבירי לי 098987548 דוד לוי
שאלה: נקמה: כבוד הרב קרה לי מקרה שאדם בא להציק לי וכאשר איימתי להחזיר לו הוא השיב שאסור לי בגלל המצווה לא לנקום. האם הדבר הזה לא פותח פתח בפני העוברים על מה ששנוא עליך לא תעשה לחבריך??
תשובה: ב"ה, אין בזה משום נקמה כי אדם לא צריך להיות כאבן שאין לה הופכין, לכן מותר להתגונן. נקמה זה שאדם מחזיר לחברו אחרי כמה ימים שנרגע ועכשיו מעורר את השנאה הישנה ומתנקם. עיין ספר החינוך מצוה רמא. עיין כאן בפסקה האחרונה, דני ארגמן
שאלה: תשעת הימים: האם שמיעת מוזיקה בתשעת הימים זה אסור או מנהג? זאת אומרת, מעיקר הדין זה ר לאדם שישמע מוזיקה בתשעת הימים?
תשובה: מעיקר הדין זה אסור
שאלה: תפילין: הרב, השם שלי הוא ע. ואני רוצה לשאול אותך שאלה בנושא התפילין. היום בבוקר אני קמתי כדי לעשות קצת סידורים ואחרי זה חזרתי לישון ושכחתי להניח תפילין. אחר כך כשקמתי ניגשתי ישר לאכול ארוחת בוקר ואחר כך הייתי במחשב כל היום ושכחתי להניח תפילין(לא נזכרתי שאני צריך להניח תפילין).בשעת לילה אחרי הרבה זמן נזכרתי שאני צריך להניח תפילין,ואז הנחתי את התפילין ומיד לאחר מכן התפללתי ערבית. הרב,מה אני צריך לעשות כדי לכפר על המעשה שעשיתי? והאם מותר בכלל להניח תפילין בלילה? ואיך אני יוכל להתחזק במצוות הנחת תפילין?
תשובה: ב"ה, הכי חשוב לעשות בענין זה, לקום ולא לדחות את הנחת התפילין וזה יפתור לך את כל הבעיות שיכולות להוצר. מי שלא הניח כל היום לא יכול להניח בלילה. דני ארגמן
שאלה: הלכה: אחי מתחתן בעוד פחות מחודש. כבר זמן רב אני מחפש בגד מתאים והיום במקרה מצאתי באינטרנט אחד כזה ובמחיר זול משמעותית מהצפוי. על מנת שאוכל לקבל את הבגד ושיגיע לחתונה עלי לבצע את ההזמנה בימים הקרובים שכן אני גר ביישוב שקבועי הזמן בו להגעת משלוחים מתעכבים משמעותית. האם ניתן לקנות את הבגד דרך האינטרנט למרות שמדובר בתשעת הימים וזאת בשל: א. הבגד מגיע אלי בפועל רק אחרי ט באב ב. מדובר ברכישה "וירטואלית" והסחורה אינה עוברת מיד ליד בתשעת הימים ג. מדובר בחשד מבוסס לכך שהסחורה תאזל וכך אשלם משמעותעת יותר על בגד דומה. לתשובתך אודה, אורי
תשובה: אפשר
שאלה: ציצית: כבודו יש לי מספר שאלות בנושא ציצית אשמח לעזרתך לאחרונה החלטתי ללבוש ציצית שאלותיי הן : 1. קניתי ציצית ברשת לחרדים בשם "אושר עד" שם מוכרים ציצית שהיא מן גופייה (גופיית סבא) שאלתי היא האם זה כשר? ( יש לציין שיש לציצית זו ארבעה כנפות, 5 קשרים ו 8 חוטים כמו שאמור להיות, פשוט זה ציצית כזו כדוגמת גופיית סבא. 2. שמתי לב שבציצית אכן יש 5 קשירות בכל כנף וכמובן 8 חוטים אולם החוטים בסוף לא שווים באורכם ( למשל 8 חוטים, כל חוט באורך שונה) רציתי לדעת האם זה כשר? 3. האם זה ר שאחתוך עצמאית את כל שמונת החוטים לאורך קבוע או שעליי להחליף את הציציות? על העזרה מאור
תשובה: ב"ה, 1. כשר אם יש רוב ניכר פתוח. 2.כשר. 3.העיקר שארכם של החוטים והגדיל יהיה 12 גודלים. שזה 24 ס"מ. (ויש מחמירים 30 ס"מ) דני ארגמן
שאלה: ברכה לפני לבישת ציצית: שוב יש לי בעיה מבחינת הברכה שמברכים לפני לבישת ציצית בגלל הסדר יום ההפוך שלי ואני אסביר סדר היום שלי הוא כזה ב23:00 בלילה אני נוסע לעבודה עד 8 בבוקר, ובשעה 9 בבוקר אני בתפילת שחרית, בשעה 11:00 אני חוזר הביתה לאחר מכן אני קם משינה בשעה 15:00 להיות עם התינוקת שלי עד שעה 19:30 לאחר מכן תפילת מנחה וערבית עד 20:30 וכך חוזר חלילה 6 ימים בשבוע ( כמובן לא בשבת). עכשיו נוצר מצב שבו אני כל היום עם ציצית עכשיו השאלה שלי היא כזו : 1. מתי עליי בדיוק לברך על הציצית וגם האם הברכה היא ( ברוך אתה, אשר קדשנו במצוותיו וציונו על מצוות ציצית)? 2. כשאני נכנס להתקלח בשעות הערב אני מוריד את הציצית לצורך המקלחת וישר לובש אותה לאחר מכן, האם עליי לברך שוב על הציצית? 3. כשאני נכנס להתפנות בשירותים אני בדרך נוהג להישאר רק עם ציצית ללא החולצה מעל, האם זה כשר או שאני טועה? על ההיענות והסבלנות מאור
תשובה: ראשית, הערכה גדולה מאוד על חיי תורה ועבודה ותפילה שאתה חי. יישר כוח העמדה המקובלת במצב זה הוא לפשוט את הציצית בצורה כלשהי לפני תפילת שחרית וללבוש אותה מחדש ולברך עליה. לא מברכים על ציצית בשעות הערב. אתה יכול להיכנס לשרותים עם ציצית.
שאלה: נישואים: רציתי לדעת אם מותר לילדים להיות נוכחים בטקס נישואים של ההורים שלהם? שתי ההורים לא היו נשואים לפני, ויש להם 2 בנות ביחד. האם מותר לילדות להיות בטקס?
תשובה: מותר
שאלה: קול איש: מדוע יש איסור של קול באישה ערווה, אבל אין שום איסור לאישה לשמוע גבר שר?
תשובה: כמו שהמבנה הגופני של הגבר והאשה שונה זה מזו שוני מהותי, והתפקוד הפיזיולוגי של הגבר והאשה שונה זה מזו, כך גם לגבי המבנה הפסיכולוגי- תיפקודי. העובדה היא, שבנים הרבה יותר סקרנים לגבי גוף האשה מאשר בנות לגבי גוף הגבר, והעוררות שראיית מראות מושכים מבחינה מינית, קיימת אצל בנים הרבה הרבה יותר מאשר אצל בנות. וכך גם לגבי קול השירה של נשים וגברים.
שאלה: שירים בתשעת הימים: אני צריכה לדעת, האם מותר לצפות בסרטים שיש בהם שירים??? יש סרטון שיש בו הרבה שירים, שאני צופה בו כל פעם שאני בלחץ או כשאני עצבנית או דיכאונית, הסרט ממש מרגיע אותי.
תשובה: "משנכנס אב ממעטים בשמחה". ריקודים ומחולות הוגדרו כ"שמחה", ואין לקיים אותם בימי בין המצרים. לגבי צפייה בסרט קולנוע בבית קולנוע, אני חושב שברור שזה בגדר "בילוי", ובוודאי שיש בו שמחה, אין לעשות זאת בימי בין המצרים. באשר לצפיה בסרט בבית, סרט המלווה במוסיקה- יש פוסקים שהורו שלא לעשות כך, ויש שלא אסרו. חשבי את מהי "רוח ההלכה", ונהגי לפי רוח זו.
שאלה: זרע לבטלה: לכבוד הרב. אני כותב את הדברים האלה מתוך יאוש ובושה רבה. אני בן 16 ואני מגיל 12 (לפי שאני זוכר) הוצאתי זרע לבטלה בכל יום. עד עכשיו אני חושב שעשיתי את זה כמה מאות פעמים. שאלתי לרב, מה עליי לעשות. איך אני אמור לתקן. אפשר לתקן את זה בכלל? מספר הפעמים שעשיתי את זה גדול מאוד. אני מבקש עזרה.
תשובה: ב"ה, אפשר לתקן בהחלט, התיקון הגדול ביותר הוא קודם כל להפסיק להוציא זרע בכונה, זה קשה בהתחלה אבל ככל שמתרגלים זה נעשה קשה פחות, אם קורה שבלילה אדם ראה קרי - זה לא עבירה רק אם הוא הרהר ביום ויצא קרי בלילה יש עברה כי הוא הרהר. כל יום שאתה שומר - זו מעלה גדולה מאוד ולא להתיאש אם יש נפילות - חזק ואמץ. דני ארגמן
שאלה: פגם הברית: הרב. אני בן 14 והיום לצערי נפלתי שוב לאתרים אסורים אנחנו בדור הגאולה ולצערי המצב אצלי כנראה הולך להיות בעייתי,אמרו לנו הרבה פעמים למלא את החופש בתוכן חיובי אבל לתנועות נוער אני לא מתעניין ללכת להתנדבות אנני לא ילך כי אני ביישן האם יכול להיות שכן הקב"ה יסלח לי אם אני רוצה לעשות תשובהה אבל נופל שוב ושוב אולי הוא ירחם עליי מזה שאני לאבא מבית דתי? זה גם לא שיש לי עם לדבר על גיל ההתבגרות,יש סיכוי שאם בעתיד אני יחזור בתשובה שלמה ויהיה תלמיד ישיבהה ויצליח להקים משפחה לשים את הילדים בתלמוד תורה ד יסלח לי? איך הראייה בדברים אסורים יכולה לפגוע בהקמת המשפחה בעתיד?
תשובה: אני ממליץ בחום שתכנס לאתר "שמור עיניך", שם יש להם שיטות בדוקות ומנוסות איך להתמודד עם פגם הברית ולחזור לחיים. תוכל להכנס דרך הקישור הבא: בהצלחה רבה!
שאלה: תשעת הימים-דחוף!!!: האם מותר להירשם ולשלם בתשעת הימים עבור קורס שיתקיים רק לאחר ראש השנה? מועד הרישום מסתיים ב-י באב, אני חושש להחמיץ אותו, מכיוון שרישום מאוחר גורר קנס. האם רישום בתשעת הימים, גם אם הוא מותר, יגרור חוסר הצלחה בכל הקורס? וכל-טוב!
תשובה: בוודאי שמותר, ואין שום חובה להימנע. בהצלחה
שאלה: תפילה ונדר: הרב שרלו, אני נוהג מזה שנים להוסיף בשחרית או במנחה בשמונה עשרה: וידוי ותפילה על פרנסה, ובאלוקי נצור לשוני מרע, את הבקשה שכתובה בחלק מהסידורים: "שלא תעלה קנאת אדם עלי ולא קנאתי על אחרים ושלא אכעס היום ושלא אכעיסך.". כמו כן בסוף כל תפילה מתפילות היום, אני מוסיף: "יהי ה אלקינו עמנו כאשר היה עם אבתינו אל יעזבנו ואל יטשנו להטות לבבנו אליו ללכת בכל דרכיו ולשמר מצותיו וחקיו ומשפטיו אשר ציוה אבתינו ויהיו דברי אלה אשר התחננתי לפני ה קרבים אל ה אלקינו יומם ולילה לעשות משפט עבדו ומשפט עמו ישראל דבר יום ביומו למען דעת כל עמי הארץ כי ה הוא האלקים אין עוד מזמור ס"ז ומזמור כ"ג. שאלתי היא, האם הוספות אלה נחשבות למנהג טוב, שאם אדם נהג בהם מבלי להתנות מראש - הם נחשבות לנדר? האם מותר לי לדלג יום או יותר על הוספות אלה מבלי לחשוש לאיסור נדרים?
תשובה: בשל העובדה שמדובר בתפילת אמת פנימית   אי אפשר לנדור כזה נדר, ואי אפשר להתייחס לזה כאל נדר. תפילה שמוסיפים אותה יותר מהנוסח הרגיל צריכה להיות אמיתית   וכשהיא לא אמיתית היא לא תפילה. על כן, אמור את התפילות המיוחדות האלה בדרך שלך במצב בו אתה חש שהן מבטאות את מה שקיים בך. ואם ביום מסוים הן לא תבטאנה את מה שקיים בך באמת   אל תאמר אותן. ממילא הן לא נדר.
שאלה: יוגה-עבודה זרה?: האם מותר לעסוק ביוגה במסגרת פעילות ספורטיבית ולשם תרגול רגיעה והתרכזות הגם שיתכן שהמקור של היוגה הוא בעבודה זרה?
תשובה: היוגה כטכניקה בלבד להרפיה מותרת, מפני שאין בה את כל התכנים האליליים. לכן מי שעוסק ביוגה צריך לעסוק רק בפרקטיקה ולא בתאוריה. הקשב לשעור קצר שמסביר את הנושא
שאלה: לימוד יומי - המלצה: רציתי לדעת אם יש לכם המלצות לספר או חוברת לימוד יומי (בעיקר לחופש, אני מקווה להמשיך גם לאחר מכן).אני מעוניינת במשהו לא מידי קשה ומסובך אבל ברמה גבוהה ומעמיקה (שמתאימה לגיל שלי, כמובן. אני עולה לכיתה ט ). ספרי הלכה בדרך כלל לא מחזיקים מעמד יותר מיום-יומיים. ויישר כח על כל העזרה שלכם!
תשובה: לך. מחמם את הלב לשמוע שיש נערה צעירה שרוצה ואוהבת ללמוד תורה, גם בזמנה החופשי, כשהיא לא חייבת ואף אחד לא מכריח. ההמלצה שלנו על סדרת החוברות של  בשביל הנשמה. רוב החוברות מסודרות לפי נושאים, כל חוברת עוסקת בנושא מסוים, למשל: תיקון המידות, גבורה, תפילה, עבודת ה, צניעות. החוברות מיועדות לבני נוער, והן כתובות בסגנון צעיר וזורם, ומחולקות לפי לימוד יומי. בנוסף יש גם חוברת מיוחדת לחופש הגדול, שעוסקת במגוון נושאים שקשורים לחופש (בעיקרון היא הייתה אמורה להיות מחולקת בבתי ספר בסוף השנה). אפשר להשיג את החוברות בחנויות של  דברי שיר. וגם בטלפון - דוד: 052-2675921 בהצלחה, אבישי batelam gmail.com
שאלה: תשעת הימים: יש לי תינוקת בת שנתיים וחצי ואנו מעוניינים להתיל עמה תהליך של גמילה מחיתולים. לצורך כך נצטרך להלביש תחתונים חדשים בתשעת הימים. האם מותר?
תשובה: מותר
שאלה: כיסוי ראש מרכז הראש מכוסה: הייתה פעם במאגר השו"ת בכיפה, שאלה שמחקו אותה, ובה נכתב שיש דעות בהלכה המתירות את כיסוי מרכז הראש, כמעין כיפה בוכרית, לאישה נשואה. ( "חצי כיסוי ראש" בלשון העם ). לא הצלחתי למצוא שאלה זאת כשחיפשתי כעת. אודה לכבודו אם יכתוב לי מקורות לדעות האלה שאוכל לעיין בהם וללמוד את הנושא. ב ו
תשובה: רצ"ב קישור למאמר מקיף שמצאתי בענין. מאמר שמביא מגוון דעות - מחמירות ומקילות. אפשר שיש מקילים יותר - אני לא מצאתי.
שאלה: גילוי מצבה: לכם, אימי נפטרה לפני כשבועיים והשלושים יוצא בשבת.למשפחה נוח יותר לעשות את גילוי המצבה ביום שישי למרות שזה לא 30 יום אלא 29. כך כולם יכולים להיות נוכחים ולא לחוצים לברוח לעבודה. האם יש בעיה עם זה? דבר אחר - לכבוד גילוי המצבה חשבנו לעשות סיום וסעודה למשפחה עם דברים לזכרה של אימי.האם אפשר לעשות ביום ה29?
תשובה: כאשר יום העלייה לקבר חל בשבת ניתן להקדים ליום שישי או לאחר ליום ראשון. מבחינה זו, אם כן, אפשר לעלות לקבר ביום שישי. לגבי המצבה - הנוהג בא"י הוא שמקימים את המצבה עד השלושים, ולאו דווקא ביום השלושים עצמו, ולכן אין כל בעיה בעריכת האזכרה ביום הזה. בנחמת ציון תנוחמו (התשובה התקבלה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: חבר חילוני: מה ההבדל בינינו עם החילונים? למה תמיד אומרים שאסור להיות חברים של חילונים והחילונים בדרך הלא טובה?
תשובה: אם שאלתך היא האם מותר להיות חבר של חילוניים, הרי שהתשובה כמובן אינה חד משמעית כפי שמתואר בשאלתך. הרי אנחנו נמצאים בצבא עם חילוניים שותפים בהנהגת המדינה עם חילונים, וגם בעבודה שלנו נמצאים איתנו חילונים. אלא מה? אבל אני מעדיף לחדד את ההבדלים, ולהבין את הדברים שאנחנו מעדיפים באנשים דתיים. הרמב"ם כותב שכל אדם צריך ללכת בדרך האמצע,  שביל הזהב, שהמידות שלנו יהיו ישרות ומכוונות, שלא נהיה יותר מדי קמצנים, ולא יותר מדי פזרנים וכדומה, כל המידות צריכות להיות באמצע. התורה כדי לתקן את מידותנו נתנה לנו את המצוות שנועדו לגרום לנו להתחכך עם העולם ולשאול שאלות, לקבל הבהרות, ולהמשיך הלאה, לא ללכת ולזרום, בלי לחשוב. כך על ידי חיכוך עם המציאות וכבישה של הרצונות שלנו אנחנו נהיים אנשים מתוקנים יותר וטובים יותר. עיקר ההבדל שביננו לבין החילונים הוא שברוב הפעמים אדם חילוני לא צריך לתת דין וחשבון למשהו חיצוני לו שנמצא מחוצה לו, הוא נותן דין וחשבון רק לעצמו, כמובן יש אנשים טובים מאוד מצד עצמם, ויש אנשים שמצליחים להתעלות ולעלות. יש סיפור ששמעתי מאחד הרבנים שהוא לימד לבר מצווה איזה נער חילוני, ופעם אחת כשהוא הגיע, הוא למד שולחן ערוך יורה דעה, הלכות בשר בחלב, הילד שאל אותו מה הוא לומד אז הוא הסביר לו שאסור לערבב בשר וחלב, וכו, למחרת האמא התקשרה אליו, ואמרה לו  מה אמרת לילד, למה הוא שאל אם האוכל שלנו כשר? הוא כבר נכנס ללחץ וניסה להתנצל, שזה לא היה בכוונה, אלא הילד התחיל לשאול אותו. אבל האמא אמרה לו ש לא דווקא אני מרוצה מזה, אף פעם הוא לא שאל שום שאלה על האוכל שאני נותנת לו, וסוף סוף הוא שואל שאלות על האוכל. לשאול שאלות, לברר דברים, לא לתת לעצמנו להחליט הכל באופן עצמאי, להבין שיש דברים מעבר להבנה שלנו בעולם, ולנסות להתקדם בעקבות האמת המוחלטת שנמצאת אי שם. כמו כן (מכיוון אחר של אותו דבר) אדם דתי מחדד את הרגישויות שלו לכל מיני דברים, למשל שאלות קטנות בהלכות גזל נשאלות בדרך כלל רק על ידי אנשים דתיים, ברור שיש גם דתיים שמתנהגים לא ר, אבל הרגישות להבין מה יש בו בעיה, והאם צריך לפתור אותה ואיך זה נוצר רק על ידי מצוות ותורה. יש משהו קורץ בעולם החילוני, לא צריך להיות כבול לדברים חיצוניים לך, לתכתיבים מבחוץ, אתה יכול ל זרום, להיות אתה עצמך, ללכת איך שאתה רוצה (כל עוד אתה לא פוגע באנשים אחרים) אינני יודע למה בדיוק אתה מתייחס אם לחברות ספציפית, שיש אנשים שאוסרים עליך, או באופן כללי, אבל אם יש סיבה לא להיות חבר של חילונים היא מהסיבה הזאת, אדם שמתחבר לחילוני, וחי איתו רואה איך הוא זורם עם החיים שלו, ויכול להתבונן רק על הצד החיצוני והרגעי, ולחשוב שהמצב הזה הוא טוב יותר, וזה לא כזאת בעייה לחיות כמוהם, ובכלל גם אני לא כזה, וכו, וכך אדם עלול להדרדר. אני מקווה שהועלתי ולכל שאלה אתה מוזמן לפנות עקיבא akivamakshivim gmail.com